Kosti Koski

Kosti Johannes Koski (3. marraskuuta 1905 Tampere – 25. syyskuuta 1944 Hammaslahti) oli suomalainen teatteri- ja elokuvanäyttelijä.

Koski hyväksyttiin 1928 Suomen Näyttämöopiston kaksivuotiselle kurssille. Hän näytteli 1929–1930 sivuosia kahdeksassa näytelmässä Suomen Kansallisteatterissa, hän oli muun muassa jääkärihevosmies Suvela Jääkärin morsian-näytelmässä 1929 ja Macheathin miehiin kuulunut Ede musiikkinäytelmässä Kerjäläisooppera 1930. Koski tuli iltanäyttelijäksi Kotkan Näyttämölle kaudellee 1932–1933 ja oli sitten pari vuotta vakinaisena näyttelijänä siellä. Hän esitti lehtori Einolaa Toivo Pekkasen Sisarukset-näytelmässä joka esitettiin 9. joulukuuta 1933 Kotkan Näyttämön 15-vuotisjuhlanäytäntönä ja Koiton Näyttämöllä 27. maaliskuuta 1934 Helsingissä maaliskuun lopulla pidettyjen teatteripäivien yhteydessä. Koski esitti sitten paroni Axel Silfversköldiä Risto Orkon elokuvassa Siltalan pehtoori 1934, tämä on ainoa hänen tunnettu elokuvaroolinsa.

Kosti Koski kuoli syyskuun lopulla 1944 tapaturmaisesti, hän oli palvellut viimeksi kersanttina 14. Vaatetuskomppaniassa jatkosodassa. Koski haudattiin Tampereen sankarihautaan Kalevankankaan hautausmaalle.

Lähteet 

Suomalaiset teatterinäyttelijät
Suomalaiset elokuvanäyttelijät
Suomalaiset toisessa maailmansodassa kaatuneet
Vuonna 1905 syntyneet
Vuonna 1944 kuolleet